**БЕКІТЕМІН**

**Жамбыл облысы көзі көрмейтін**

**және әлсіз көретін азаматтар**

**кітапханасының директоры**

**Ж.Алшинбаева**

**\_\_\_\_\_\_\_\_\_\_\_\_\_\_\_**

**« » \_\_\_\_\_\_\_\_\_\_\_\_\_\_\_\_\_ 2021 ж.**

**Қазақ халық поэзиясының әйгілі тұлғасы, өлең сөздің дүлдүлі, жырау, жыршы Жамбыл Жабаевтың 175 жылдық мерейтойына орай «Жыр алыбы - Жамбыл» атты Жамбыл оқуларының**

**ЕРЕЖЕСІ**

1. **Жалпы ережелер**

**Жамбыл облыстық көзі көрмейтін және әлсіз көретін азаматтар кітапханасы** қазақ халық поэзиясының әйгілі тұлғасы, өлең сөздің дүлдүлі, жырау, жыршы Жамбыл Жабаевтың 175 жылдық мерейтойына орай ақпан айының 1 мен 25 аралығында «Жыр алыбы-Жамбыл» атты Жамбыл оқуларын жариялайды.

**2. Мақсаты:**

- оқырмандар арасында Ж. Жабаевтың шығармаларын насихаттау, табиғи дарындарын анықтау;

- олардың поэзияға деген құштарлығын арттыру, ауыз әдебиетінің рөлін, өлең сөзінің құдіреті мен қуатын жанымен сезініп, жүрегімен түсіне білуге үйрету.

- қатысушыларға әлеуметтік-рухани қолдау көрсетіп, олармен шығармашылық жұмыс түрлерін жандандыру.

**3. Тәртібі**

1. Байқауға облыс тұғындары қатыса алады. Оның ішінде жас шектеулері жоқ.

2. «Жыр алыбы - Жамбыл» Жамбыл оқулары өткізу туралы хабарландыру әлеуметтік желілерде жарияланады.

3. Байқаудың қатысушылары өз жұмыстарын Жамбыл облыстық арнайы кітапхана, Жамбыл Жабаев хештегімен фейсбук әлеуметтік желісіне жариялауы тиіс.

**4. Шарттары:**

1) Жамбыл Жабаевтың шығармаларынан үзінді мәнерлеп оқу;

2) Мәтінді оқу уақыты бес минуттан аспауы керек;

3) Үміткерлер мәтіндерді жатқа оқулары шарт.

4) Қосымша музыкамен көркемдеуге болады.

**5. Жеңімпаздарды марапаттау**

    Байқау қатысушыларының жұмысын бағалау және жеңімпаздар мен жүлдегерлерді анықтау үшін қазылар алқасы құрылады. Қазылар алқасы қатысушылардың өнерін бағалау кезінде оқырманның шығарманы таңдау талғамына, дауыс мәнеріне, тіл тазалығына, жан-жақты білімділігіне, сахнада өзін-өзі ұстау мәдениеттілігіне  назар аударатын болады.   
Байқауды ұйымдастырушылар мен қазылар алқасының ұйғаруымен жеңімпаздар анықталып, жеңімпаздар арнайы сыйлықтармен және дипломдармен марапатталады.

І орын – 2 (екеу)  
ІІ орын –2 (екеу)  
ІІІ орын –2 (екеу)

Сонымен қатар, ынталандыру сыйлықтары беріледі.